open-index/open-wikipedia-markdown huggingface dataset:
Barysaŭ rajoon

**Barysaŭ rajoon** on 2. järgu haldusüksus (rajoon) Minski oblastis Valgevenes. Rajooni pindala on 2987 km². 2009. aasta seisuga elas seal 188 142 inimest.

Rajoon moodustati 1924. aastal. Rajoon koosneb järgmistest külanõukogudest: Aździacičy, Hlivini, Ikany, Łošnica, Majsiejeŭščyna, Miotča, Mściži, Navasiołki, Niemanica, Pierasady, Pryharadny, Začyście, Zembini, Trajanaŭka, Vialacičy ja Zarečča külanõukogu.

Halduskeskus on Barysaŭ linn. Teised suuremad asulad on Łošnica ja Vialacičy.


Zembin_kasciol.jpg|Zembin
Usadba.jpg|Starabarysaŭ
Фото путешествия по Беларуси 618.jpg|Mälestusmärk paigas, kus Napoleon I Biarezina ületas
Borisov stadium1.jpg|Barysaŭ


Rajooni tähtsamaim jõgi on Biarezina. Teised suuremad jõed on tema lisajõed Hajna, Bobr ja Scha. Rajoonis asub ka Paliku järv.

Rajoon asub suuremalt osalt Kesk-Biarezina tasandikul, põhjaosa aga Ülem-Biarezina madalikul. Lääneosa jääb osaliselt Minski kõrgustiku aladele. Kõrgused ulatuvad valdavalt 180–220 meetrit üle merepinna; kõrgeim koht, mis asub Dokšycy rajooni piiril, ulatub 285,3 meetrit üle merepinna.

2009. aasta seisuga olid elanikest 84,79% valgevenelased, 11,12% venelased, 1,76% ukrainlased ja 2,33% oli teistest rahvustest. 51,57% elanike emakeel oli valgevene keel, 45,49% elanike emakeel oli vene keel. Koduse keelena kõneles valgevene keelt 16,26%, vene keelt aga 80,07% elanikest.

## Viited

## Välislingid

*Rajoon Minski oblasti täitevkomitee kodulehel (*vene keeles*)
*Rajooni täitevkomitee koduleht (*vene keeles*)
*Rajooni kaart
Kutseharidus

**Kutseharidus** (inglise *vocational education*) on teatud erialal töötamiseks, teatud kutse saamiseks, teatud ametikohale kandideerimiseks või selle säilitamiseks vajalike teadmiste, oskuste, vilumuste, väärtuste ja käitumisnormide süsteem, mille omandamine ja täiendamine loob eeldused tulemusrikkaks erialaseks tegevuseks.

Põhihariduse baasil antavat kutseharidust nimetatakse kutsekeskhariduseks.

Kutseharidust saab omandada näiteks kutsehariduskeskuses.

## Vaata ka
*kutseharidusstandard
*kutseõpe
Kutsehariduskeskus

**Kutsehariduskeskus** ehk **kutseõppekeskus** on kutseharidusasutus, kus mingit eriala õppides saab kutsehariduse.

Eestis on Pärnumaa Kutsehariduskeskus, Viljandi Kutseõppekeskus.
Kutsekeskharidus

**Kutsekeskharidus** (inglise *secondary vocational education*) on põhiharidusjärgne kutseharidus, mille saanud õpilane saab õpinguid jätkata kõrgkoolis.

## Viited
Vaabina mõisa kalmistu

**Vaabina mõisa kalmistu** on kalmistu Urvaste kihelkonnas Võrumaal, tänapäevase haldusjaotuse järgi Lümatu külas Antsla vallas Võru maakonnas. 

## Ajalugu
Kalmistu rajasid Vaabina mõisa tollased omanikud Igelströmid 1809. aastal ühele Lõõdla järve äärsele künkale. Mõisa uued omanikud Rennenkampffid lasid kalmistu 1824. aastal enda perekonna tarbeks õnnistada uuesti. Lõõdla järve poolt vaate avamiseks olevat võetud maha järvepoolse künkakülje puud. Kalmistule maetute üldarv pole teada, kuid kabelisse on maetud vähemalt 4 ja kalmistule veel 2 inimest.

## Kirjeldus
Kalmistu jääb mõisa südamest linnulennult umbes 2 km kaugusele kirdesse. Kalmistu on praegu jäetud maha ja rüüstatud. 

## Kalmistu kabel
Kalmistul paikneb ka arvatavasti 1809. aastal rajatud varaklassitsistlik kabel. Kabel olevat juba 1930. aastatel olnud varemetes ning sellest on säilinud vähesed varemed.

## Viited

## Kirjandus
*Alo Särg. "Vaabina (*Uelzen*)". - Võrumaa mõisad ja mõisnikud. Argo. Tallinn 2011. Lk 60
*Taavi Pae. Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002

## Välislingid
*
*Ketlin Sirge. Eesti mõisakalmistud. // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013
Andros

**Andros** ehk **Androse saar** (*Andros Island*) on saareks nimetatav saarestik Kariibi meres, osa Bahama saartest.

Androse pindala on 5957&nbsp;km², pikkus 167&nbsp;km ja laius kõige laiemas kohas 64&nbsp;km. Seda loetakse Bahama suurimaks saareks.

Andros on 225 km pikkune korallrahu, suuruselt kolmas maailmas.  

Saarestiku arvukatest saartest suurimad on North Andros (3439&nbsp;km², Kariibi mere saartest pindalalt 6. kohal), South Andros (1447&nbsp;km²) ja Mangrove Cay.
Ándros

**Ándros** (Άνδρος) ehk **Chóra** (Χώρα) on linn Kreekas Lõuna-Egeuse piirkonnas. See on Ándrose piirkonnaüksuse, Ándrose valla, Ándrose vallaüksuse ja Ándrose kogukonna keskus, Ándrose saare keskasula. Linn asetseb saare idarannikul. 

Elanike arv oli 2001. aasta andmetel 1508, 2011. aasta rahvaloenduse andmetel 1428.

## Loodus
Linna keskus asetseb väikesel poolsaarel. Seda ümbritsevad liivarannad Parapórti rand (idas) ja Neimporió rand (läänes). Suurim kõrgus merepinnast on 5 m.

## Haldusajalugu
Aastatel 1999–2001 oli Ándros Ándrose valla ja Ándrose vallarajooni keskus. 

## Arhitektuur ja planeering
Linna arhitektuuris on nii sõdadevahelise aja uusklassitsistlikisi kui ka Küklaadide stiilis kuupmaju. Katedraali lähedal on palju vanu villasid, mis on kuulunud kunagistele rikastele reederitele. 

Kesklinnas on turg. Üks selle jalakäijate tänavaid Georgíou Empiríkou tänav algab linna postkontori juurest ja lõpeb Ándrose Arheoloogiamuuseumi juures ning jätkub teise nimega kuni Tundmatu meremehe monumendini. Tänava ääres on palju kauplusi ja teenindusettevõtteid.

## Muuseumid
Linnas on neli muuseumi: Ándrose Arheoloogiamuuseum, Ándrose Moodsa Kunsti Muuseum, Ándrose Meremuuseum ja Ándrose rahvaluulemuuseum.
Kórinthose maakitsus

**Kórinthose maakitsus** ehk **Isthmose maakitsus** (kreeka keeles *Ισθμός της Κορίνθου*) on Kreekas Kórinthose linna lähedal asuv maakitsus, mis ühendab Peloponnesose poolsaart Balkani poolsaarel paikneva Kreeka keskosaga. Läänest ümbritseb maakitsuse rannikut Kórinthose laht, idast Saroni laht. Maakitsust läbib kanal.

Maakitsuse kreekakeelne nimi Isthmos pärineb vanakreeka keelest. See tähendab tõlkes kaela ja viitab maismaa kõige kitsamale kohale. 

Kórinthose maakitsust teati antiikajal kui maamärki, mis eraldas Peloponnesost Kreeka mandriosast. 1. sajandil kirjeldas geograaf Strabon maakitsusel asuvat steeli, mille peal oli kaks pealdist. Üks neist osutas ida poole Atikas asuva Megara linna suunas ning kandis kirja „See pole Peloponnesos, vaid Joonia“ (kr k „τάδ᾽ οὐχὶ Πελοπόννησος, ἀλλ᾽ Ἰωνία“). Teine osutas lääne poole ehk Peloponnesose suunas ja sellele oli kirjutatud „See on Peloponnesos, mitte Joonia“ (kr k „τάδ᾽ ἐστὶ Πελοπόννησος, οὐκ Ἰωνία“). Antiikaja kirjaniku Plutarchose sõnul oli kivisamba püstitanud Atika kangelane Theseus teekonnal Ateenasse.

1893. aastal avati Kórinthose maakitsust läbiv 6,4&nbsp;km pikkune Kórinthose kanal, mistõttu võib Peloponnesose poolsaart tinglikult nimetada saareks. Praegu ühendavad kanali kaldaid kaks maanteesilda, kaks raudteesilda ja kaks liftsilda. Kanali lääneosas on militaarsel otstarbel kasutatav sild.
John Cheever

**John William Cheever** (27. mai 1912 Quincy, Massachusetts – 18. juuni 1982 New Yorgi osariik) oli USA kirjanik.

## Tunnustus
*1957 – valiti Ameerika Kunstide ja Kirjanduse Akadeemia liikmeks

## Teosed eesti keeles
* Skandaalne perekond: romaan. Inglise keelest tõlkinud Juhan Loik, värsid tõlkinud Hardi Tiidus. Tallinn: Eesti Raamat, 1968 (ilmunud sarjas "XX sajandi raamat")
* Oi mis paradiis see näib: jutustus. Inglise keelest tõlkinud (ja järelsõna kirjutanud) Enn Soosaar. Tallinn: Perioodika, 1985 (ilmunud sarjas "Loomingu_Raamatukogu")
Kárpathose saar

**Kárpathos** (kreeka keeles *Κάρπαθος*) on Kreekale kuuluvate Dodekaneeside suuruselt teine saar, mis asub Egeuse mere kaguosas. Koos lähedal asuva väiksema Saría saarega moodustab ta Kárpathose valla, mis on Kárpathose piirkonnaüksuse osa. Selle kauge asukoha tõttu on Kárpathose saarel säilinud paljud omapärased riietumistavad, kombed ning Kreeta ja Küprosega sarnane murre. Ladina keeles on saare nimi *Carpathus*, itaalia keeles *Scarpanto* ja türgi keeles *Kerpe*.

Saar paikneb Rhodose saarest umbes 47 km edelas, Vahemere osas, mida nimetatakse Kárpathose mereks (ladina keeles  *Carpathium Mare*). Kárpathose saar on Kreeta mere idapiir.

Kárpathose saare kõrgeim koht on Lástose mägi (1220 m). Saarel on kümme küla. Pealinn ja peamine sadam Pigadia (ametlik nimi *Kárpathos*) asub saare kaguosas. Selle ümbruses on Menetési, Arkása, Apéri, Voláda, Óthose ja Pylési küla. Saare põhjaosas paiknevad Mesochóri, Spóa ja Ólympos. Ólympose küla on huvipakkuv folkloori ja arhitektuuri poolest. Saarel on kaks sadamat: Kárpathos ja Diafáni saare põhjaosas.

Varem oli Saría saar Kárpathose saarega ühendatud, aga maavärina tagajärjel on nad nüüd lahutatud. Saarel on säilinud palju olulisi antiikmälestisi.

Kárpathose saare ilmajaamas ja Ierápetra ilmajaamas on mõõdetud Kreeka aasta keskmise temperatuuri rekord 20,1 °C (1950–1960, 1970–1975).

2011. aasta vallareformiga moodustati Kárpathose ja Ólympose vallaüksusest nüüdne Kárpathose vald.


Diafáni - 2.JPG|Diafáni küla
Menetés-2.jpg|Menetése küla
AOKsideview.jpg|Lennujaam
Karpathos, Apella beach.jpg|Apella rand


## Viited
Ülekuulamine (film)

**"Ülekuulamine"** on 1982. aastal valminud Poola mängufilm. Poola ametivõimud keelustasid filmi valmimise järel ja ekraanile jõudis see alles muutunud oludes 1989. aasta lõpul.

## Süžee
Filmi tegevus leiab aset 1950. aastate algul. Julgeolekuagendid joodavad kabareelauljatari Antonina Dziwiszi restoranis purju ja viivad ta vanglasse. Hommikul ärgates on Antonina väga üllatunud leides end vanglas. Esialgu arreteerimise põhjust talle ei öelda. Siis aga selgub, et talle on esitatud absurdne süüdistus välisriikide kasuks spioneerimises. Mitmesuguste piinamis- ja mõjutusmeetodite abil püütakse teda sundida süüd omaks võtma. Tema vabaduses viibivat meest sunnitakse abielu lahutama. Antonina püüab lõpetada elu enesetapuga, kuid ta päästetakse. Ta jääb uurija Morawskist rasedaks ja sünnitab vanglas tütre. Ametivõimud võtavad varsti talt lapse ära. Stalini surma järel Antonina vabastatakse vanglast ning ta laps antakse talle tagasi.

## Osatäitjad
*Krystyna Janda – Antonina Dziwisz
*Adam Ferency – Tadeusz Morawski, leitnant
*Janusz Gajos – major Zawada
*Agnieszka Holland – Witkowska
*Anna Romantowska – Mira Szajnert
*Bożena Dykiel – talunaine Honorata
*Olgierd Łukaszewicz – Antonina mees 
*Tomasz Lengren – major Olcha
*Kazimierz Meres – ohvitser
*Arkadiusz Bazak – ohvitser
Vladimir Malõšev

**Vladimir Malõšev** (vene keeles *Владимир Иванович Малышев*; 23. juuli (vkj 10. juuli) 1910 Narovtšat, Penza kubermang – 2. mai 1976 Leningrad) oli nõukogude kirjandusteadlane ja arheograaf.

Ta sündis Narovtšati külas Penza kubermangus (praeguse haldusjaotuse järgi Narovtšati rajoonis Penza oblastis) talupoja perekonnas. 10-aastaselt asus elama tädi juurde, aastal 1928 asus elama Leningradi, aastal 1939 lõpetas Leningradi Riikliku Ülikooli. Augustist 1941 veebruarini 1946 oli ta Punaarmee ridades. Ta sõdis Leningradi rindel, ta sai kolm korda haavata.

Tema esimene teaduslik publikatsioon ilmus aastal 1940. Ta töötas Leningradis Teaduste Akadeemia Vene Kirjanduse Instituudis (Puškini majas). Aastal 1968 valmis tal dissertatsioon "Исследования и разыскания по литературному наследию Древней Руси", mille ta kaitses doktoriväitekirjana.
Ándrose vald

**Ándrose vald** (kreeka keeles Δήμος Άνδρου (*Dímos Ándrou*), Άνδρος (*Ándros*)) on vald Kreekas Egeuse mere saarte geograafilises piirkonnas, Lõuna-Egeuse piirkonnas, Ándrose piirkonnaüksuse ainus vald. See hõlmab Ándrose saare koos ümberkaudsete saartega (Akamátis, Gáidaros, Megálo, Platý, Prásso ja Tourlítis).

Valla pindala on 379,21 km²) ja elanike arv 9221 (2011. aasta rahvaloendus).

Halduskeskus on Ándros.

Vallavanem on Theodósis Sousoúdis.

Vallakood on 5901, sihtnumbrid 845xx, suunakood 22820.

Praegune Ándrose vald moodustati 2011. aastal Kallikratese programmi kohaselt varasemast Ándrose vallast, Kórthio vallast ja Ydroúsa vallast. Valla ala kuulus varem Küklaadide maakonda.

## Valla osad

2011. aasta vallareformi järel koosneb Ándrose vald 3 vallaüksusest, mis vastavad reformieelsetele valdadele. Vallaüksused ning neisse kuuluvad küla- ja linnakogukonnad ja asulad on järgmised:

## Viited

## Välislingid

* Δήμος Άνδρου. Ándrose valla koduleht (*kreeka keeles*)
* Πρόγραμμα Καλλικράτης (PDF), ΦΕΚ Α87 της 07/06/2010.
Chóra

**Chóra** (kreeka keeles Χώρα) on mitme asula rööpnimi:
***[[Ándros]]**
***[[Kýthira]]
***Náxos**
***Skýros'''
Söderby (täpsustus)

**Söderby** rootsikeelne kohanimi.

* Söderby, küla Vormsi vallas
* Söderby (Noarootsi), endine küla Noarootsi valla alal
* Söderby (Kökar), küla Ahvenamaal Kökari vallas
* Söderby (Lemland), küla Ahvenamaal Lemlandi vallas
* Söderby (Ruotsinpyhtää), küla Uusimaal Ruotsinpyhtää vallas
Aida Nõkolaitšuk

**Aida Nõkolaitšuk** (ukraina keeles Аіда Юріївна Николайчук; sündinud 3. märtsil 1982 Odessas) on ukraina poplaulja, helilooja ja modell. Ta sai suurema tuntuse osalisena Ukraina "X-faktori" kolmanda hooaja saadetes, kuhu ta valiti välja 30 000 soovija seast. Temast sai saate kolmanda hooaja võitja.

Aida tõmbas tähelepanu oma vokaalsete võimetega ka "X-faktori" teise hooaja saates, kui esitas Polina Gagarina laulu "Lullaby" ("Колыбельная" *Kolõbelnaja*). Kaks kohtunikku peatasid tema esinemise, sest kahtlustasid, et naine ei laula ise ja liigutab muusika taustal vaid suud. Kohtunikud palusid tal laulda *a cappella*. Nõkolaitšuk oli sellest märgatavalt šokeeritud, kuid suutis oma esinemise siiski edukalt lõpule viia.

## Lauljakarjäär

2011. aastal osales Nõkolaitšuk Ukrainas telesarja "X-faktor" teise hooaja saadetes. Seal osalemiseks pidi ta lahkuma televisioonitöölt. 

Pärast tema saatest väljalangemist saavutas video Aida esinemisega rekordilise vaatamiste arvu YouTube'is. Nõkolaitšuk otsustas seejärel saatesarjas edasi osaleda ning võttis osa saatesarja "X-faktor Online" teisest hooajast. 2011. aasta novembris kuulutati ta "X-faktor Online'i" nädala võitjaks ning 31. detsembril sai temast saate võitja. See tagas talle pääsu "X-faktori" kolmanda hooaja saadetesse.

2012. aastal kutsuti teda esinema Moskvasse ja Berliini. 10. oktoobril 2012 tegi imka TV temaga intervjuu.

"X-faktori" kolmanda hooaja harjutusperioodil sai Nõkolaitšuk 24. koha 25-aastaste ja vanemate kategoorias, mille mentoriks oli Igor Kondratjuk. Seejärel pidi Nõkolaitšuk laulma kohtunikele ja Thomas Andersile. Pärast seda esitust tõsteti Nõkolaitšuk oma kategooria parimate sekka ning temast sai üks 12 finalistist. Samuti olid tema kategoorias veel Jevgeni Litvinkovitš ja James Golovko. 

22. detsembril 2012 osales ta finaalis, kus tema rivaalid olid Aleksei Smirnov ja Jevgeni Litvinkovitš. 29. detsembril valiti ta osalema superfinaali koos Jevgeni Litvinkovitšiga. 5. jaanuaril 2013 toimunud galakontserdil kuulutati Nõkolaitšuk "X-faktori" kolmanda hooaja võitjaks.

Pärast võitu hakkas Nõkolaitšuk töötama koos teiste SRÜ artistidega ja allkirjastas lepingu Sony Music Entertainmentiga. 2013. aasta mai lõpus avaldas ta debüütsingli "On Your Planet", millele tehti ka muusikavideo.
VSS Enterprise

**VSS Enterprise** (sabanumber: N339SS) oli esimene viiest SpaceShipOne baasil konstrueeritud SpaceShipTwo mudeli suborbitaalsest kosmoselennukist.

Õhusõiduk hävis katselennul Ameerika Ühendriikides Californias Mojave kõrbes 31. oktoobril 2014. Sõiduki teine piloot hukkus, esimene piloot sai vigastada.

Kuigi kokku plaaniti ehitada viis sõsarlennukit, siis VSS Enterprise kõrval valmis veel vaid VSS Unity (algse nimega VSS Voyager), mis tegi esimese lennu 8. septembril 2016.

Lennuki nimi oli viide "Star Treki" ulmemaailmas tuntud kosmoselaevale USS Enterprise.

## Vaata ka
* SpaceShipTwo

## Viited

## Välislingid

* Branson determined to find cause of Virgin spaceship crash, pilots identified *[[Reuters]]* 2. november 2014
* Virgin Galactic crash: Mojave investigation under way *[[BBC News Online]]*. 2. november 2014
* Spaceship pilot describes harrowing free fall after breakup *[[Phys.org]]*, 29. juuli 2015
SpaceShipTwo

**SpaceShipTwo** (inglise `KosmoselaevKaks´) on sari SpaceShipOne baasil konstrueeritud suborbitaalseid kosmoselennukeid.

Sarja esimene mudel, VSS Enterprise (sabanumber: N339SS) purunes katselennul Ameerika Ühendriikides Californias Mojave kõrbes 31. oktoobril 2014.
## Viited

## Välislingid

* 1. november 2014. *[[Reuters]]*. Virgin Galacticu kosmoselennuki katselend viis surmaga lõppenud õnnetuseni Californias (*inglise keeles*)
* 1. november 2014. *[[BBC News Online]]*. Virgin Galactic crash: Inquiry team lands in Mojave
Raka mõisa kalmistu

**Raka mõisa kalmistu** on kalmistu Ambla kihelkonnas Järvamaal, tänapäevase haldusjaotuse järgi Raka külas Järva vallas Järva maakonnas. 

## Ajalugu
Kalmistu rajasid Raka mõisa tollased omanikud Albrechtid arvatavasti millalgi 19. sajandi lõpu poole. Kalmistule maetute üldarv pole teada, kuid sinna on väidetavalt maetud vähemalt 4 inimest. 

## Kirjeldus
Kalmistu jääb mõisa südamest linnulennult umbes 750 meetri kaugusele põhja. See on praegu jäetud maha ja rüüstatud ning hauatähistest on säilinud vähesed varemed, kuid säilinud on suurem osa piirdemüürist.

## Viited

## Kirjandus
*Toomas Lemming. "Raka mõisnike surnuaed". - Järvamaa pärandkultuurist. Paide 2008. Lk 34-35
*Taavi Pae. Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002

## Välislingid
*
*Ketlin Sirge. Eesti mõisakalmistud. // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013
Raka mõis

**Raka mõisa** (saksa keeles *Rakkamois, Rackamois*) oli eramõis Ambla kihelkonnas Järvamaal.

Raka mõisa on mainitud juba 1447. aastal (*Racke*).

1613. aastal ostis mõisa Nils Baggehufwudt. Mõis jäi Baggehufwudtide perekonna valdusse 200 aastaks. 1816. aastal ostis mõisa Hans Wilhelm Rosen (1780–1862). Mõisa omanik 1919. aastal oli Mathilde Albrecht.

Mõisasüdame viimane omanik 1939. aastal oli Edmund Albrecht, kes siis läks Saksamaale. Sellest peale jäi mõisa peahoone laokile ning lammutati 1940. aastate lõpus.

## Mõisa kalmistu
Raka mõisa kalmistu jääb mõisa südamest linnulennult umbes 0,75 km kaugusele põhja.

## Viited

## Välislingid
*
Mitteavalik veekogu

**Mitteavalik veekogu** on Eesti keskkonnaõiguses kasutatav mõiste. Mitteavalik veekogu on veekogu, mis pole avalik ega avalikult kasutatav veekogu. 

Veeseaduse järgi võib mitteavalikuks veekoguks arvata näiteks ühe kinnisasja piires asuvat eraõiguslikule isikule kuuluvat väljavooluta seisuveekogu või näiteks veekogu või selle osa, mida kasutatakse joogivee võtmiseks. 

Infot veekogu mitteavalikkuse kohta saab keskkonnaregistrist.

## Viited

## Välislingid
*Veeseadus
EEKBKL Oleviste kogudus

EEKBKL **Tallinna Oleviste kogudus** (lühemalt **Oleviste kogudus**) on Tallinna Oleviste kiriku juures tegutsev baptistlik kogudus. 

Aastast 1950 on kogudus ühtne, mis tähendab, et kogudusse on liidetud evangeeliumikristlasi, baptiste, nelipühilasi, priilasi jt kristlasi. 

## Viited

## Välislingid
*Koguduse koduleht
Ándrose vald (Kapodístriase programm)

**Ándrose vald** (kreeka keeles Δήμος Άνδρου) oli aastatel 1999–2010 vald Kreekas Lõuna-Egeuse piirkonnas Küklaadide maakonnas Ándrose saarel, mida see jagas Ydroúsa vallaga loodes ja Kórthi vallaga kagus.

Elanike arv oli 2001. aasta andmetel 4107.

Halduskeskus oli Ándrose linn.

Vald loodi Kapodístriase programmi raames varasema Ándrose valla liitmisel naabervaldadega. Praegu on selle asemel praeguse Ándrose valla Ándrose vallaüksus.

Ándrose vallaüksus jagunes järgmisteks vallarajoonideks ja asulateks (sulgudes elanike arv):
* Ándrose vallarajoon (1801)
** Ándros (1508)
** Vrachnós (43)
** Livádia (218)
** Mésa Chorió (32)
* Apoíkia vallarajoon (289)
** Apoíkia (267)
** Katakalaíoi (17)
** Moní Agíou Nikoláu (5)
* Vourkotí vallarajoon (87)
** Vourkotí (87)
* Lámyra vallarajoon (380)
** Lámyra (95)
** Megathoúri (48)
** Strapouríes (161)
** Ypsilá (76)
* Mesaría Ándrou vallarajoon (896)
** Mesaría (213]
** Aladinó (203)
** Aládo (10)
** Zaganiarís (53)
** Kounaní (138)
** Kouréli (25)
** Ménites (172)
** Moní Panachrántou (2)
** Oreinó (23)
** Fállika (57)
* Pitrofósi vallarajoon (305)
** Pitrofós (305)
** Melída (0)
* Steniési vallarajoon (349)
** Steniés (349)
Avalik veekogu

**Avalik veekogu** on mõiste Eesti veeseadusest. Avalik veekogu kuulub Eesti riigile ja see ei ole tsiviilkäibes. 

Mõistet "avalik veekogu" ei tohi segi ajada veeseaduse mõistega "*[[avalikult kasutatav veekogu]]*'". Suur osa Eesti veekogusid on avalikult kasutatavad. Avalikult kasutatavad veekogud on kinnitatud valitsuse korraldusega.

Veeseaduse järgi on Eestis avalikud veekogud järgmised:
#sisemeri;
#territoriaalmeri;
#Peipsi järv;
#Võrtsjärv;
#Mullutu laht;
#Suurlaht;
#Narva veehoidla;
#Emajõgi;
#Narva jõgi;
#Nasva jõgi;
#Väike Emajõgi Võrtsjärvest Jõgeveste sillani;
#Kasari jõgi Vigala jõe suudmest kuni merre suubumiseni.

## Vaata ka
* Avalikult kasutatav veekogu

## Viited

## Välislingid
*Veeseadus
Filiaal

**Filiaal** ehk **haruosakond** (inglise *branch office*) on ettevõtte, organisatsiooni või asutuse (*haruasutus*) osakond, mis enamasti paikneb ettevõtte põhitegevuskohast geograafiliselt eemal. 

## Vaata ka
*tütarettevõte
Ekspresskataloog

**Ekspresskataloog** oli Eestis 1990. aastatel ja 21. sajandi algul ilmunud ettevõtete ja eraisikute aadressi- ja telefoniraamat, mida avaldati maakondade kaupa. Ekspresskatalooge andis välja Ekspresskataloogide AS. Kataloogid sisaldasid ka maakondade ja asulate kaarte, suunakoode ja sihtnumbreid, maakondade kaubamärgiregistrit, eratelefonide registrit ning rohkesti reklaamkuulutusi. Alustas ilmumist 1997.

## Välislingid
* Virumaa Ekspresskataloogi tutvustus You Tube'is
Hati (kuu)

**Hati** ehk **Saturn XLIII** (esialgne tähis **S/2004 S 14**) on üks Saturni kaaslastest. Selle avastasid Scott S. Sheppard, David C. Jewitt, Jan Kleyna ja Brian G. Marsden, kes teatasid kuu olemasolust 4. mail 2005 vaatlusandmete põhjal, mida koguti ajavahemikul 12. detsembrist 2004 kuni 11. märtsini 2005. 2007. aasta aprillis sai taevakeha nime skandinaavia mütoloogiast pärit suure hundi Hati järgi, kes on Fenrisúlfri poeg ja Skölli kaksikvend.
Hati läbimõõt on umbes 6&nbsp;km.
Kevadised kutsealused

**"Kevadised kutsealused"** on 1976. aastal valminud Nõukogude Liidu mängufilm.

## Süžee
Leitnant Karpenko saab oma käsutusse rühma värskelt sõjaväkke võetud noorsõdureid. Ta peab neid õpetama sõjaväeellu sisse elama, mis aga ei ole üldse kerge ülesanne.

## Osatäitjad
*Aleksandr Fatjušin – seersant Karpenko
*Igor Kostolevski – Alik Poluhhin, reamees
*Anna Kamenkova – Irina
*Aleksandr Postnikov – Volõnets, reamees
*Viktor Proskurin – Sergei Konov, reamees
*Boriss Morozov – roodukomandör
*Mihhail Bõtškov – Bordukov, reamees
* F. Derkatš – Štšepa, reamees
* A. Rahmonov – reamees
*Viktor Mamajev – seersant Udaltson
*Viktor Mizin – Karpenko omakandimees
*Tatjana Mtšedlidze – Tanja, roodukomandöri naine
*Juri Lihhatšov – alampolkovnik-veteran
*Vadim Kondratjev – kapten
Tootus kiht

**Tootus kiht** (ka *tootuskihind*) on maapõues oleva maavara (nt põlevkivi) kiht, mille kaevandamine on majanduslikult otstarbekas.

## Välislingid
*Õppematerjal põlevkivist. Materjal sisaldab pilte tootsast kihist
Tule tagasi, Lumumba

**"Tule tagasi, Lumumba"** on 1992. aastal valminud Eesti mängufilm. Filmi stsenaarium on valminud Toomas Raudami jutustuse "Lugu Reinust" ainetel.

## Sisu
Filmi tegevus toimub 1960. aastatel ühes Eesti väikelinnas. Reinu ema sureb. Rein jälgib murega oma isa, kes otsib lohutust vanadest fotodest ja kirjadest ning viinast. Siis aga tuleb Reinu klassi uus poiss hüüdnimega Lumumba, kellel vanemaid üldse ei olegi. Ta elab oma tädi Aurora juures, kes on tulnud linna kultuurimaja juhatajaks. Lumumba ja Rein saavad kiiresti sõpradeks. Laste arvates on Reinu isa ja Aurora liiga üksildased ning nii mõeldaksegi välja plaan, kuidas nad kokku viia. Plaani ellu viies selgub neile tõsiasi, et täiskasvanud jätavad lastele rääkimata just kõige olulisema.
## Osatäitjad
*Ojar Rõuk – Rein
*Ahto Heiden – Lumumba
*Kadri Kalm – Elsa
*Lembit Ulfsak – Edgar, Reinu isa
*Eve Hallikmägi – õpetaja Tiiu
*M. Küünemäe – Toomas Sõnajalg
*Ants Ander – Valge-Vana, Reinu vanaisa
*Anu Lamp – Aurora
*Heino Torga – õpetaja Arus
*Arvo Kukumägi – režissöör
*Harry Abel – Elsa vanaisa
*Endel Simmermann – mees orkestrist
*Egon Nuter – fotograaf
*Robert Gutman – miilits
*Raimo Pass – veoautojuht
*Kristjan Prikk – Enn
*Mari Lill – Reinu ema

## Viited


## Välislingid

*
Narvi

**Narvi** (teise nimega **Saturn XXXI**, esmase ajutise nimega **S/2003 S 1**) on Saturni kaaslane. Selle kuu avastas 2003. aastal Scott Sheppardi juhitud astronoomide töörühm.
Narvi läbimõõt on umbes 7 km.
Narvi nimi tuleneb skandinaavia mütoloogiast ning on pandud hiiu Narfi järgi (2005. aasta jaanuaris).
Chrysopigí Devetzí

**Chrysopigí Devetzí** (sündinud 2. jaanuaril 1976 Alexandroúpolis) on Kreeka kergejõustiklane (kaugus- ja kolmikhüppaja).

Devetzí võitis 2004. aasta suveolümpiamängudel Ateenas kolmikhüppes tulemusega 15.25 hõbemedali ja 2008. aasta suveolümpiamängudel Pekingis tulemusega 15.23 pronksmedali.

2007. aasta maailmameistrivõistlustel Ōsakas võitis ta pronksi.

2009. aasta mais keeldus Devetzí dopinguproovi andmisest. Talle määrati kaheaastane võistluskeeld.

2016. aastal leiti Devetzí 2007. aasta augustis antud dopinguproovist stanozololi jälgi. Positiivse proovi andmisele järgnenud nelja aasta jooksul registreeritud tulemused tühistati. Ta jäeti ilma ka 2007. aasta maailmameistrivõistlustel ja 2008. aasta suveolümpiamängudel võidetud pronksmedalitest.

## Isiklikud rekordid
### Välisrekordid

### Siserekordid

## Viited

## Välislingid
*
2014. aasta Aasia mängud

**2014. aasta Aasia mängud** olid 17. Aasia mängud, mis toimusid 19. septembrist 4. oktoobrini Incheonis. Varem oli Lõuna-Korea võõrustanud 1986. ja 2002. aasta Aasia mänge.

Võisteldi 36 spordialal ja välja jagati 439 medalikomplekti. Edukaim riik oli Hiina, kellele järgnesid Lõuna-Korea ja Jaapan. 

## Osalevad riigid
Mängudest võtsid osa kõik 45 Aasia Olümpiakomitee liikmesriiki. Suurima koondisega oli esindatud Hiina (894 sportlast) ja väikseimaga Brunei (11 sportlast). Ainsa riigina ei saatnud Saudi Araabia võistlema naissportlasi.

## Spordialad
* Ujumine
** Vettehüpped
** Ujumine
** Kujundujumine
** Veepall
* Vibulaskmine
* Kergejõustik
* Sulgpall
* Pesapall
* Softball
* Korvpall
* Bowling
* Poks
* Aerutamine
* Kriket
* Jalgrattasport
* Ratsutamine
* Vehklemine
* Maahoki
* Jalgpall
* Golf
* Võimlemine
* Käsipall
* Judo
* Kabbadi
* Karate
* Moodne viievõistlus
* Sõudmine
* Rugby
* Purjetamine
* Sepak takraw
* Laskmine
* Squash
* Lauatennis
* Taekwondo
* Tennis
* Triatlon
* Võrkpall
** Rannavõrkpall
** Võrkpall
* Tõstmine
* Maadlus
* Wushu

## Medalitabel
Mundilfari (kuu)

**Mundilfari** ehk **Saturn XXV** (esialgne tähis **S/2000 S 9**) on üks Saturni kaugematest kaaslastest. Mundilfari läbimõõduks on umbes 7 km.

Selle kuu avastasid 2000. aastal Brett J. Gladman *[[et al]]*.

2003. aasta augustis sai kaaslane Skandinaavia mütoloogiast võetud nime (Mundilfari on mütoloogias Päikesega seostuva jumalanna Sóli ja Kuuga seostuva jumaluse Máni isa).

Arvatakse. et Mundilfari on millalgi Päikesesüsteemi ajaloos toimunud kokkupõrkel Saturni kuust Phoebest välja lennanud tükk.
Eesti kirjanike leksikon

"**Eesti kirjanike leksikon**" on aastal 2000 ilmunud Eesti kirjanike biograafiaid koondav raamat (leksikon). Raamatus on kokku 1400 isikut. Raamatu koostasid Oskar Kruus ja Heino Puhvel. Raamatu kirjastas Eesti Raamat ja selles on 693 lehekülge.

## Kirjandus
* *Eesti Kirjanike Leksikon*. Koostanud Oskar Kruus ja Heino Puhvel; toimetanud Heino Puhvel. Tallinn: Eesti Raamat, 2000. ISBN 9985-65-271-1. 

## Välislingid
*Raamatu kaas apollo.ee lehel
Chíos

**Chíos** (kreeka keeles *Χίος*) on sadamalinn Kreekas Chíose saarel Egeuse mere põhjaosas. 

Linnaelanike arv on 22 894 (2011). 

See linn on saare ja piirkonnaüksuse pealinn ja peamine sadam.
Níki Bakogiánni

**Níki Bakogiánni** (sündinud 9. juunil 1968 Lamías) on kreeka kergejõustiklane, kõrgushüppaja.

Bakogiánni võitis hõbemedali 1996. aasta suveolümpiamängudel Atlantas. Ta alistas kõrguse 2.03, mis on tema isiklik rekord ja ühtlasi ka Kreeka rekord. Olümpiavõitja Stefka Kostadinova Bulgaariast alistas kõrguse 2.05. Sama aasta Euroopa sisemeistrivõistlustel võitis ta tulemusega 1.96 samuti hõbeda. Selle tulemusega kordas ta kuu aega varem hüpatud isiklikku siserekordit. Kulla võitis Alina Astafei tulemusega 1.98. 

## Viited

## Välislingid
*
Bergelmir (kuu)

**Bergelmir** (**Saturn XXXVIII**, esmane tähis **S/2004 S 15**) on üks Saturni kuudest. Bergelmiri avastasid Scott S. Sheppard, David C. Jewitt, Jan Kleyna ja Brian G. Marsden, kes teatasid selle Saturni kaaslase olemasolust 4. mail 2005. 

Bergelmiri diameeter on umbes 6 kilomeetrit. Bergelmir tiirleb ümber Saturni selle pöörlemisele vastupidises suunas (retrograadsel orbiidil).

Bergelmiri nimi on pärit Skandinaavia mütoloogiast (kus hiid Bergelmir on Ymiri lapselaps).
Tarvos

**Tarvos** (ka **Saturn XXI**, esmane tähis **S/2000 S 4**) on üks Saturni kaaslastest. Kuu avastati 23. septembril 2000 ja nimetati 2003. aasta augustis Tarvoseks gallia jumala, pulli Tarvos Trigaranuse järgi.

Tarvose diameeter on umbes 15 kilomeetrit.

Tarvos arvatakse olevat tükk Saturni kaaslasest Albiorixist või on mõlemad tekkinud sama taevakeha purunemisel.
Athanasía Tsoumeléka

**Athanasía Tsoumeléka** (sündinud 2. jaanuaril 1982) on endine kreeka kergejõustiklane, käija.

Tsoumeléka tuli olümpiavõitjaks 2004. aasta suveolümpiamängudel Ateenas. Euroopa meistrivõistlustel 2002 sai ta 20 km käimises 9. koha ja maailmameistrivõistlustel Pariisis 2003 võitis 7. koha.

2008. aasta suveolümpiamängudel Pekingis sai ta 9. koha, kuid olümpia eel antud dopinguproov osutus positiivseks. Tsoumeléka tulemus tühistati ja jaanuaris 2009 teatas ta oma sportlaskarjääri lõpetamisest. 

## Viited
 

## Välislingid
*
Suttungr (kuu)

**Suttungr** või **Saturn XXIII** (esmane nimetus **S/2000 S 12**) on Saturni looduslik kaaslane ning see on üks Saturni kaaslaste Skandinaavia grupi kuudest. Selle kuu avastas 2000. aastal Brett J. Gladmani juhitud töörühm.   

Suttungri nimi tuleneb Skandinaavia mütoloogiast ja on pandud hiiu Suttungri järgi, kes olevat omanud erilist tarkusemõdu. 

Algul nimetati seda taevakeha **Suttungiks**, kuid hiljem otsustati lõppu lisada ka -r (Suttungr).

Suttungri diameeter on umbes 7 km.
Kérkyra

**Kérkyra** on linn Kreekas Korfu saarel, Kérkyra piirkonnaüksuse keskus.

1797. aastani oli Kérkyra Veneetsia vabariigi Joonia saarte koloonia pealinn.
Jarnsaxa

**Jarnsaxa** (teise nimega **Saturn L**) on üks Saturni looduslikest kaaslastest. Selle kuu avastasid Scott S. Sheppard, David C. Jewitt, Jan Kleyna ja Brian G. Marsden, kes teatasid ta olemasolust 26. juunil 2006 vaatlusandmete põhjal, mida koguti 2006. aasta jaanuarist aprillini. Algul sai kaaslase ajutiseks nimeks **S/2006 S 6**. 

Nimi "Jarnsaxa" pärineb Skandinaavia mütoloogiast (kus Járnsaxa on naishiid ehk jöötun).

Jarnsaxa on umbes kuuekilomeetrise läbimõõduga ning tiirleb ümber Saturni planeedi pöörlemisele vastupidises suunas, keskmisel kaugusel 18 556,9 Mm. Ühe tiiru tegemiseks ümber Saturni kulub tal 943,784 ööpäeva. Orbiidi kalle ekliptika tasandi suhtes on 162,9° (164,1° Saturni ekvaatori suhtes) ja ekstsentrilisus 0,1918.
Járnsaxa

**Járnsaxa** (vanapõhja keeles ligikaudu 'raudväits') on üks jöötuneid skandinaavia mütoloogiast. 

"Nooremas Eddas" on teda mainitud kui Þórri armastatut.
"Vanema Edda" osa "Hyndluljóð" järgi on Járnsaxa üks Heimdallri üheksa ema nimest.
Níki Xánthou

**Níki Xánthou** (sündinud 11. oktoobril 1973) on Kreeka kaugushüppaja.

Xánthou tuli 1997. aasta maailmameistrivõistlustel Ateenas tulemusega 6.94 hõbemedalile. Kulla võitis Ljudmila Galkina tulemusega 7.05. 2001. aasta maailmameistrivõistlustel Edmontonis sai ta 6. koha. Tema lõpptulemuseks jäi 6.76. 

2002. aasta Euroopa sisemeistrivõistlustel Viinis võitis ta tulemusega 6.74 kuldmedali.

1996. aasta suveolümpiamängudel Atlantas, olles vaid 22-aastane, võitis ta tulemusega 6.97 4. koha.

Xánthou isiklik rekord kaugushüppes välitingimustes on 7.03 ja sisetingimustes 6.91. 

## Viited
 

## Välislingid
*
Bioanalüütik

**Bioanalüütik** on rakenduskõrgharidusega tervishoiu labori spetsialist, kes viib läbi laboratoorseid uuringuid. Bioanalüütiku kitsam kutsenimetus on laborant. Bioanalüütikute õpe toimub Eestis Tartu Tervishoiu Kõrgkoolis ja kestab 3,5 aastat. Eesti bioanalüütikuid ühendab MTÜ Eesti Bioanalüütikute Ühing. Eestis on üle 650 bioanalüütiku.

## Kutsed Eestis
Bioanalüütiku oskustasemed on reguleeritud kutsestandarditega, mida on Eestis kolm:

# esmataseme bioanalüütik, tase 6 on saanud kutsealase ettevalmistuse asumaks tööle tervishoiulaborisse. See tase on mõeldud äsja TTHKK lõpetanutele;
# bioanalüütik, tase 6 on töökogemusega spetsialist, kes vajaduse korral juhendab kolleege ja praktikante;
# meisterbioanalüütik, tase 7 on töökogemusega spetsialist, kes lisaks tervishoiulabori uuringutele tegeleb labori arendustegevusega, osaleb uute meetodite väljatöötamisel ja katsetamisel ning nõustab ja koolitab tervishoiutöötajaid.

## Viited


## Välislingid
*Bioanalüütiku eriala Tartu Tervishoiu Kõrgkoolis
Skýrose linn

**Skýrose linn** (inglise keeles *Skýros Chóra*, või lühidalt *Chóra*; kreeka keeles *Η Χώρα της Σκύρου*, *Χώρα Σκύρου* või lühidalt *Χώρα* ehk *"alev"*) on väike linn Kreekas Skýrose saare idarannikul, saare keskasula.

2011. aasta rahvaloenduse andmetel oli linnas 1657 elanikku.

Linn asetseb amfiteatrikujuliselt mäe nõlvadel. Mäe otsas on Bütsantsi-aegne kindlus, mis on ehitatud antiikaegse akropoli kohale. Linn koosneb lähestikku ehitatud traditsioonilises Küklaadide stiilis majadest. 

Linnas on Skýrose Arheoloogiamuuseum ning Mános ja Anastasía Faltáitsi Rahvaluulemuuseum.  

Skýrost ühendab Linariága 11 km pikkune kõvakattega tee. 

Linnas on rahukohus, politseijaoskond, post ja telegraaf, gümnaasium, lütseum (põhikool) ja algkoolid.

## Viited
Mundilfari

**Mundilfari** (ka *Mundilfare*, *Mundilföri*, *Mundilfœri*, *Mundilfäri*; võib-olla 'teatud aegade järgi liikuja') on skandinaavia mütoloogias hiid, keda lauludes kujutatakse ilmapuu liigutajana, tütre Sóli ja poja Máni isana ning öö kehastusena.

Mundilfari oli hiid, kes elas Miðgarðris. Et ta andis enda ja Glauri imeilusatele lastele Sólile ja Mánile, kes on samuti hiiud, nimed päikese ja kuu järgi, siis jumalad (aasid) vihastasid selle ülbuse peale. Karistuseks pidid lapsed jumalate sõjavankrit üle taeva tõmbama. Sellepärast liiguvad nad iga päev päikese ja kuuna üle taeva. Máni sõidab kuuvankris Bili ja Hjúki saatel. Glenri abikaasa Sól sõidab päikesevankris, mida veavad täkud Alsviðr ja Árvakr. Päikese- ja kuuvankri lõid jumalad Múspellsheimri tule abil. Päikesevankrit jälitab kohutav hunt Sköll, kuuvankrit Hati. Ragnarökis saavad nad oma saagi kätte. 

Mundilfœrit mainitakse "Vanemas Eddas" "Vafþrúðnismális" (stroof 23) ja "Nooremas Eddas" "Gylfaginningis" (ptk 11).

Nime esimest poolt seostatakse sõnaga *mund* ('ajavahemik') (Lindow 2001:233). Nimi on võib-olla kenning, mis tähistab kuud (Simek 2007:222). 
 
Mundilfari järgi on nime saanud Saturni kaaslane Mundilfari.

## Allikad
"Vafþrúðnismális" küsib Gagnrathina esinev Odin Vafþrúðnirilt: "Ma küsin järgmist vastust; kui tarkus on sinu, siis vasta nüüd, kust tuli kuu, nii kauge inimeste teine maailm, ja leegitsev päike." (22)  

*Vafþrúðnir kvað:

*Mundilfæri heitir,/
hann er mána faðir/
ok svá Sólar it sama;/
himin hverfa/
þau skolo hverjan dag/
öldom at ártali.* 

"Vafþrúðnir ütles: "Mundilfari on selle nimi, kes on kuu ja samuti Päikese isa; nad jooksevad iga päev üle taeva, et inimestele aega näidata."" (23)

"Gylfaginningis" öeldakse: *Hár segir: "Sá maðr er nefndr Mundilfœri er átti tvau börn. Þau váru svá fögr ok fríð at hann kallaði annat Mána en dóttur sína Sól, ok gipti hana þeim manni er Glenr hét. En guðin reiddusk þessu ofdrambi ok tóku þau systkin ok settu upp á himin, létu Sól keyra þá hesta er drógu kerru sólarinnar, þeirar er guðin höfðu skapat til at lýsa heimana af þeiri síu er flaug ór Muspellsheimi."* [[Hár]] ütleb: "Mehel, kelle nimi oli Mundilfœri, oli kaks last. Nad olid nii ilusad ja head, et ta andis ühele [pojale] nimeks  Máni [kuu] ja tütrele Sól [päike], ja andis ta naiseks mehele nimega [[Glenr]]. Aga jumalad vihastasid selle häbematuse peale, võtsid õe ja venna ning panid nad taevasse, lastes Sólil juhtida hobuseid, kes vedasid päikesevankrit, mille jumalad olid loonud, et maailma valgustada, sädemest, mis oli välja lennanud Múspellsheimrist."

Seal öeldakse ka: "Mánile tehti ülesandeks juhtida taevakeha, kelle nime ta oli saanud, ja ta võttis maa pealt kaasa kaks last, kelle nimed olid Bil ja Hjúki, kui nad parajasti tulid [[Byrgir]]i allikalt;..."


==Kirjandus==
*[[John Lindow]]. *Norse Mythology: A Guide to the Gods, Heroes, Rituals, and Beliefs*,  [[Oxford University Press]] [[2001]], ISBN 0-19-515382-0.
*[[Rudolf Simek]]. *Dictionary of Northern Mythology'', D.S. Brewer 2007, ISBN 0-85991-513-1.
Arvo Vabamäe

**Arvo Vabamäe** (kuni 1935 Arved Freiberg; 23. oktoober 1909 Tartu – 5. juuni 1989 Toronto) oli eesti lavastaja ja teatrinäitleja.

Ta lõpetas aastal 1928 Tartus gümnaasiumi, töötas seejärel postiametnikuna.

Teatritegevust alustas ta aastal 1941 Estonias. Aastatel 1942–1944 mängis ta Rakvere Teatris.
Sompa mõisa kalmistu

**Sompa mõisa kalmistu** on kalmistu Jõhvi kihelkonnas Virumaal, tänapäevase haldusjaotuse järgi Pauliku külas Jõhvi vallas Ida-Viru maakonnas. Kalmistu jääb Sompa mõisa südamest linnulennult umbes 0,9 km kaugusele idakagusse.

Kalmistu rajasid mõisa tollased omanikud Rentelnid arvatavasti millalgi 19. sajandil mõisa südamest idas oleva metsa teise (ida-)serva.

Kalmistule maetute üldarv pole teada. Praegu on kalmistu mahajäetud ja rüüstatud ning hauatähistest on säilinud vähesed varemed.

## Viited

## Kirjandus
* Taavi Pae. Eesti kalmistute kujunemine ja paiknemise seaduspärasused. Magistritöö. Tartu 2002

## Välislingid
*
Staabiülem

**Staabiülem** on sõjaväeüksuse staabi tööd juhtiv sõjaväelane. Staabiülem on vastava sõjaväeüksuse ülema 1. asetäitja ja ühe auastme võrra madalamal ametikohal üksuse ülemast.

## Vaata ka
*staabikapten
*adjutant
*kindralkortermeister
Hati

**Hati** ('vihkaja') on skandinaavia mütoloogias kuuvankrit jälitav hunt. Ragnarökis saab ta saagi kätte.

Tema järgi on saanud nime Saturni kaaslane Hati.
Maanõunik

**Maanõunik** (saksa keeles *Landrat*) oli:
*Põhja-Eestis XIII–XVII sajandini Maanõukogu liige
*Balti kubermangudes rüütelkonna maanõunike kolleegiumi liige
** Eestimaa maanõunik
** Liivimaa maanõunik
**  Saaremaa maanõunik
**Piltene  maanõunik
*Eesti Vabariigis aastatel 1938−1940 Maavalitsuse liige
*Saksamaal kreisi kõrgeim ametiisik
Organokatalüüs

**Organokatalüüs** tähendab keemilise reaktsiooni kiiruse tõstmist madalmolekulaarse orgaanilise ühendiga, mille molekul sisaldab mittemetalset heteroaatomit. 

Kõige sagedamini on organokatalüsaatorid sekundaarsed amiinid, mis moodustavad substraadiga enamiine (need reageerivad kui nukleofiilid) või kasutatakse imiiniumsooli (need reageerivad kui elektrofiilid). Seejuures enamasti osalevad protsessis katalüsaator-substraat kovalentsed sidemed, mistõttu reeglina on vajalik küllalt suur katalüsaatori hulk (20-30 moolprotsenti).

Kiraalsete organokatalüsaatorite kasutamisel genereeritakse stereoselektiivselt uus kiraalsuskese, sel juhul on tegu asümmeetrilise katalüüsiga. 

Organokatalüüs erineb ensüümkatalüüsist (biokatalüüs), kus katalüsaator on orgaaniline looduslik biopolümeer, ja erineb metallkatalüüsist, kus orgaaniline ühend on vaid ligandina. 

## Vaata ka
*Katalüüs
Bergelmir

**Bergelmir** on üks hiid (jötun) skandinaavia mütoloogias.

Tema järgi on nime saanud Saturni kaaslane Bergelmir.
Ozerjanivka

**Ozerjanivka** on alev Ukrainas Luhanski oblastis Gorlivka haldusalas, 41,8&nbsp;km kaugusel Luhanskist.

Ozerjanivka kõrgus merepinnast on 211 meetrit.

2001. aasta rahvaloenduse andmeil elas asulas 1154 inimest, kellest 66,12% emakeeleks oli vene keel ja 31,98% emakeeleks ukraina keel.

Donbassi sõja ajal, 2014. aasta suvel-sügisel, on asula lähistel toimunud mitmeid kokkupõrkeid valitsusvägede ja valitsusvastaste relvajõudude vahel. 20. oktoobril ründasid valitsusvastased relvajõud edutult asula lähistel paiknevaid keskvalitsuse relvajõude.

## Viited

## Välislingid
* 3. november 2014. *[[Infovastupanu]]*. Террористы на джипах и с танком пытались штурмовать блокпост сил АТО. Убиты четверо боевиков, атака отбита (*vene keeles*)
George Howard, kolmeteistkümnes Carlisle'i krahv

**George William Beaumont Howard** (sündinud 15. veebruaril 1949) on 13. Carlisle'i krahv, Inglise ja Šoti pärilike peeritiitlite kandja, estofiil. 

George Howard päris krahvitiitli 1994, kui suri tema isa Charles Howard. Ta on Norfolki hertsogi sugulane ning Greystocki ja Cliffordi parunitiitlite kaaspärija. Tema Šoti tiitel on *Lord Ruthven of Freeland*.

Ta teenis Briti armees ohvitserina ning läks erru majori auastmes. Ta on tuntud liberaal ning on kandideerinud korduvalt (ja edutult) Briti parlamenti liberaalide ja liberaaldemokraatide nimekirjas, viimati 2011. aastal.

Carlisle'i krahv on tegutsenud selle nimel, et püstitataks mälestustahvlid neile 112 Briti sõdurile, kes hukkusid Balti riikide iseseisvuse eest 1919. aastal. Mälestustahvlid on paigaldatud Portsmouthi katedraali 2005. aastal ja Tallinna 2006. aastal, Suurbritannia kuninganna Elizabeth II külaskäigu ajal.

Ta kommenteerib sageli Balti riikide teemasid Briti meedias ning on uurinud nende ajalugu, pikemat aega on ta elanud Tartus. Carlisle'i krahv on Briti-Eesti parlamendigrupi sekretär. 1998. aastal pälvis ta Maarjamaa risti 1. klassi teenetemärgi.

George Howardi krahvitiitli pärija on tema noorem vend Philip Charles Wentworth Howard (sündinud 1963).

## Viited
Gambler's Guitar

**"Gambler's Guitar"** (eestikeelse pealkirjaga "Naerev vagabund (lõbus rändur)") on Jim Lowe' kantrilaul. Laul pärineb aastast 1953. USA-s sai autori esitatud versioonist tuntumaks hoopiski Rusty Draperi versioon samast aastast. Draperi singlit müüdi üle miljoni eksemplari. 1957. aastal salvestas Fred Bertelmann laulust saksakeelse versiooni pealkirjaga "Der lachende Vagabund". 

Soomekeelse versiooni "Naurava kulkuri" salvestas 1958. aastal esmalt Per-Erik Förars, millest on teinud oma versiooni Kalle Palonen ja Tapio Tammilehto. Tänapäevaks tuntuima soomekeelse versiooni, mis on ilmselt tuntuim selle laulu versioon ka eestlaste jaoks, esitas 1985. aastal aga hoopiski näitleja Vesa-Matti Loiri Spede Pasase "Spede Show's" Jean-Pierre Kusela rollis. Selle versiooni laulust esitas ka Jan Uuspõld telesaates "Su nägu kõlab tuttavalt". Oma versiooni loost on salvestanud saksa keeles ansambel Leningrad Cowboys (2006).

Eestikeelsete sõnade autor on Heldur Karmo ning laulu salvestas 1960. aastal Artur Rinne koos Emil Laansoo ansambliga.

## Video
*Vesa-Matti Loiri, Jean-Perre Kusela - "Naurava kulkuri" YouTube'i muusikavideo, 1986
Eesti Rahvusfond

**Eesti Rahvusfond** (lühend **ERF**) oli aastal 1946 Stockholmis asutatud organisatsioon.

ERF loodi põhikirja järgi selleks, et levitada välismaal Eesti maa, rahva ja kultuuri kohta käivat objektiivset infot. ERF tegutses Balti Humanistliku Ühingu Eesti sektsiooni juures.

## Viited
Hylandia dockrillii

***Hylandia dockrillii*** on piimalilleliste sugukonda monotüüpsesse *[[Hylandia]]* perekonda kuuluv taimeliik.

*Hylandia dockrillii* kasvab Athertoni platool (Queenslandi osariik, Austraalia).

## Välislingid
* Australian Tropical Rainforest Plants 
* Sissekanne Gbif-is
* Sissekanne Tropicos-is
* Jamie Walker, Have Victoria Gordon and Paul Reddell found a new weapon against cancer with blushwood?
* Haruldasest taimest saadav vähiravim hämmastab teadlasi kiire mõjuga, 3. november 2014
Vasallilinnus

**Vasallilinnus** on vasalli rajatud või tema kasutuses olnud linnus.

Eesti alal oli peale vasallilinnuste ka Liivimaa ordu ordu- ja Riia peapiiskopkonna piiskopilinnuseid.
 

## Eesti vasallilinnused
## [[Liivimaa ordu]]
### Liivimaa orduvasallide linnused
*Angerja vasallilinnus
*Edise vasallilinnus
*Järve vasallilinnus
*Kalvi vasallilinnus
*Keila vasallilinnus
*Kiiu vasallilinnus
*Kiltsi vasallilinnus
*Purtse vasallilinnus
*Vao vasallilinnus
*Vääna vasallilinnus – Harjumaa

## [[Riia peapiiskopkond]]
### [[Tartu piiskoppide loend|Tartu piiskopi]] vasallide linnused
*Kavilda vasallilinnus
*Konguta vasallilinnus
*Rannu vasallilinnus
*Rõngu vasallilinnus
*Sõmerpalu vasallilinnus
*Vaabina vasallilinnus
*Vana-Antsla vasallilinnus

### [[Saare-Lääne piiskop]]i vasallide linnused
*Kasti vasallilinnus
*Kiltsi vasallilinnus (Läänemaa)
*Kullamaa vasallilinnus
*Velise vasallilinnus
*Vigala vasallilinnus
*Virtsu vasallilinnus

## Vaata ka
*Eesti linnuste loend
*Keskaegsed kivilinnused Lätis
## Kirjandus
*Ants Hein, Stenhusid, arx'id, torned... Eesti mõisaarhitektuuri vanim kihistus". Õpetatud Eesti Seltsi Kirjad XI. Tartu 2016, 160 lk, ISBN 9789949388615
Eesti Komitee Asemike Kogu

**Eesti Komitee Asemike Kogu** oli Rootsi väliseestlaste organisatsiooni Eesti Komitee organ.

## Vaata ka
*Eesti Komitee Asemike Kogu valimised 1966
*Eesti Komitee Asemike Kogu valimised 1968
*Eesti Komitee Asemike Kogu valimised 1970
Paemurd

**Paemurd** on murd, kus kaevandatakse (murtakse) lubjakivi või dolomiiti (rahvakeeles nimetatakse mõlemat paekiviks ehk paeks).

## Eesti paemurde
*Paluküla paemurd
*Jaagarahu murrud
Raudkivi

**Raudkivi** ehk **maakivi** on rahvapärane nimetus Eestis rändkividena leiduvate kristalsete kivimite kohta, mida on kasutatud ehitusmaterjalina.

Põllu mullakihis leiduvaid raudkivisid on nimetatud **põllukivideks**.


Maakividest Holstre magasiait.jpg|Maakividest Holstre magasiait
Rural composition.JPG|Maakivisein
Park Dranske-Lancken - Mauer West 2.jpg|Maakivimüür


## Viited
Kolm kuud

**"Kolm kuud"** on Birgit Õigemeele kuues singel albumilt "Uus algus". Loo autor on Mihkel Mattisen.  

## Edetabelid

## Viited
Kardashianide pere

**"Kardashianide pere"** (inglise "Keeping Up with the Kardashians") on telekanalilt E! jooksev tõsieluseriaal.

Seriaali esimene osa läks eetrisse 2007. aasta oktoobris. Seriaali 17. hooaeg alustas 2019. aasta septembris.

Seriaali põhitegelased on Kris Jenner, Caitlyn Jenner, Kourtney Kardashian, Kim Kardashian, Khloé Kardashian, Rob Kardashian, Kendall Jenner, Kylie Jenner.